Hvordan kommer man seg raskt gjennom sikkerhetskontrollen når man skal fly til New York?
Hemmeligheten er å forberede seg før man skal gjennom sikkerhetskontrollen på flyplassen. På den måten er du om bord på flyet til New York på null komme niks. Følg disse tipsene for å få en knallbra start på reisen:  Det første du må gjøre er å vise ombordstigningskort og pass til de som jobber i sikkerhetskontrollen. Ha dette lett tilgjengelig, så ikke alt stopper opp.  Så er det på tide å strippe. På en måte. Du må legge jakke, belte, nøkler og andre ting som mynter i kassen som skal sendes gjennom røntenmaskinen. Prosessen går raskere hvis du kler av deg før det er din tur.  All elektronikk, inkludert PC og telefon, må dessuten skannes.  Har du pakket med deg eau de cologne? Det går fint. Så lenge den er i en beholder på maks. 100 milliliter og ligger i en gjennomsiktig pose, kan du ha den med deg i håndbagasjen.  Har du på riktig fottøy, kan du spare flere minutter. Tyngre sko må ofte tas av og skannes for seg selv. Har du på lette joggesko, slipper du ofte dette.  Det er ikke tillatt å ha med skarpe gjenstander som kniver på flyet. De blir tatt fra deg i sikkerhetskontrollen, så du bør pakke dem i den innsjekkede kofferten.